Bruce sotajoukolleen ennen Bannockburnin taistelua
Pojat uljaan Wallace’in,
 usein teitä johdatin:
 voittoon nyt ja kuoloonkin
 käykää klaaneittain!

 Tää on päivä, hetki tää,
 tuoss’ on joukko tasapää;
 Edvard uhkaa, – jälkeen jää
 kahleet, sorto lain.

 Ken se oiskaan pelko-mies!
 Keltä sortaa saadaan lies?
 Kelle kelpaa orjan ies?
 Pois hän joukostain!

 Kenpä eestä kuninkaan
 miekkaan käy ja lain ja maan?
 Ken jää vapaaks kuollessaan?
 Taistoon seurassain!

 Nimeen sorron synkän yön,
 nimeen lasten orjantyön:
 viime hengenvetoon lyön,
 puollan kotiain!

 Mies ja mies te taistelkaa!
 Iskut kohtaa sortajaa!
 Joka isku vapauttaa! –
 Voittoon, kuoloon vain!

cs:Výbor z písní a ballad/Před bitvou u Bannockburnu
en:Scots Wha Hae
hu:Bruce szózata
nl:Scots Wha Hae